Stormsvalefamilien

* se inndeling!

**Stormsvalefamilien** (Hydrobatidae) er monotypisk og består kun av slekten ***Hydrobates***, som inkluderer 18 arter med små til mellomstore nattaktive pelagisk overflatebeitende sjøfugler. Familien inngår i ordenen stormfugler (Procellariiformes). Havsvale (*H. pelagicus*) og stormsvale (*H. leucorhous*) forekommer i Norge.

## Taksonomi
Tidligere ble også oseansvalene regnet som en underfamilie til denne gruppen, men siden disse fuglene er nærmere beslektet med for eksempel havhester enn stormsvaler, ble de skilt ut i sin egen familie – oseansvalefamilien (Oceanitidae).

Alle stormsvaler ble inntil ganske nylig regnet til slekten *Oceanodroma*, med unntak av havsvale (*H. pelagicus*). *Oceanodroma* var imidlertid parafyletisk i forhold til *Hydrobates*. IOC World Bird List har oppdatert sine oppføringer ved å flytte de 17 artene som inngikk til *Hydrobates*, slik at de nå regner med kun én slekt i familien. Dette støttes også av Birds of the World og BirdLife International.

## Biologi
Vingespennet varierer fra cirka , mens kroppsmassen gjerne ligger rundt . Kjønnene er like. Stormsvaler har en flygestil minner litt om terner. Med sine kløyvde haler flyr de lavt over vannet og fanger små fisker, blekkspruter og zooplankton og små krepsdyr som befinner seg rett under havoverflaten.

Stormsvalene på den nordlige halvkule har kortere nedre lemmer og hodeskaller og lengre vinger enn sine slektninger i oseansvalefamilien. Fuglene drar til den nordlige delen av kloden når hekketiden er over, men de finner veien tilbake til hekkekoloniene i sør, der de aler opp én eneste kylling i ei hule i bakken eller stein. Kyllingene framstår som bemerkelsesverdige «dunballer», i det de dunete fjærene er mange centimeter tykke. Avkommet dufter distinktivt av musk, noe som er vanlig for artene i stormfuglordenen. Den særegne duften hjelper med å veilede foreldrene tilbake til hjemmehula i nattemørket, noe som er et verdifullt trekk siden de fleste foreldre bare besøker de isolerte øykoloniene om natten, for å unngå predasjon av griske måker og fregattfugler.

Stormsvaler er monogame og kan opprettholde en langsiktig parbinding, og hekkende par møtes ved den samme hula år etter år. De fleste stormsvalene legger redet til øde øyer i steinhuler eller huler i bakken, som om nødvendig graves ut ytterligere. Hunnen legger kun ett egg, som typisk veier omkring  av kroppsvekten hennes. Begge foreldrene bidrar likeverdig til det stellet som er nødvendig. Inkubasjonen tar cirka 50 dager, og foreldrene tar gjerne økter på opp til to dager hver i rugingen av egget. Ungen mates om natten, da foreldrene etter tur kommer inn fra havet med mat, og det tar cirka to måneder før kyllingen får full fjærdrakt og blir flygedyktig.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen *et al.* (2008, 2017, 2020).

* Procellariiformes, stormfugler
** Hydrobatidae, stormsvalefamilien
*** *[[Stormsvalefamilien|Hydrobates]]* (monotypisk)
**** *[[havsvale|H. pelagicus]]*, havsvale
**** *[[gråstormsvale|H. furcata]]*, gråstormsvale
**** *[[ringstormsvale|H. hornbyi]]*, ringstormsvale
**** *[[stormsvale|H. leucorhoa]]*, stormsvale
**** *[[sommerstormsvale|H. socorroensis]]*, sommerstormsvale
**** *[[vinterstormsvale|H. cheimomnestes]]*, vinterstormsvale
**** *[[japanstormsvale|H. monorhis]]*, japanstormsvale
**** *[[kaliforniastormsvale|H. homochroa]]*, kaliforniastormsvale
**** *[[passatstormsvale|H. castro]]*, passatstormsvale
**** *[[asorstormsvale|H. monteiroi]]*, asorstormsvale
**** *[[kappverdestormsvale|H. jabejabe]]*, kappverdestormsvale
**** *[[dagstormsvale|H. tethys]]*, dagstormsvale
**** *[[bajastormsvale|H. melania]]*, bajastormsvale
**** *[[guadalupestormsvale|H. macrodactyla]]*, guadalupestormsvale (ikke observert siden 1912)
**** *[[perustormsvale|H. markhami]]*, perustormsvale
**** *[[iwostormsvale|H. matsudairae]]*, iwostormsvale
**** *[[hawaiistormsvale|H. tristrami]]*, hawaiistormsvale
**** *[[dvergstormsvale|H. microsoma]]*, dvergstormsvale

## Referanser




## Eksterne lenker
*